અમદાવાદ: ઇસ્કોન ચાર રસ્તા પાસે ગઈ કાલે સાંજે યોજાયેલી કેન્ડલ માર્ચ બાદ થલતેજના પીવીઅાર સિનેમા, હિમાલયા મોલ અને અાલ્ફાવન મોલની બહાર તોડફોડ અને અાગચંપીને લઈ પોલીસે હવે ધરપકડનો દોર શરૂ કર્યો છો. ગઈ કાલે રાત્રે સાડા નવ વાગ્યા સુધી થયેલી તોડફોડ મામલે અત્યાર સુધી પોલીસે ૪૫ જેટલા લોકોની ધરપકડ કરી હોવાનું સેક્ટર વન જોઇન્ટ કમિશનર ઓફ પોલીસ ડો.કે.એલ.એન. રાવે જણાવ્યું હતું. પીવીઅાર સિનેમા, અાલ્ફાવન મોલ અને હિમાલયા મોલની બહારથી કેટલાક લોકોની પોલીસે અટકાયત કરી હતી.